
TECHNINĖ SPECIFIKACIJA
	Eil. Nr.
	Pavadinimas
	Aprašymas (techninė specifikacija)

	1. 
	Maskuojantis tinklas (baltos spalvos)
	Maskuojantis tinklas, angl. camouflage screening system, turi būti pagamintas iš 100 % poliesterio arba kitos lygiavertės sintetinės medžiagos, tinkamos naudoti lauko sąlygomis.
Tinklas turi būti sudarytas iš ne mažiau kaip dviejų elementų: maskuojamojo audinio ir nailoninės arba kitos lygiavertės medžiagos laikančiojo tinklo. Laikantysis tinklas turi būti pritvirtintas prie maskuojamojo audinio aliumininėmis sąvaržomis arba kitu lygiaverčiu tvirtinimo būdu, užtikrinančiu gaminio patvarumą, stabilumą ir atsparumą plyšimui naudojimo metu.
Maskuojamojo tinklo spalvinis sprendimas turi būti pritaikytas naudoti žiemos sąlygomis, snieguotoje arba iš dalies snieguotoje vietovėje. Tinklo marginimas turi būti baltos, pilkšvai baltos spalvų derinio, matinio paviršiaus, be blizgių ar šviesą stipriai atspindinčių elementų. Marginimas turi užtikrinti efektyvų maskavimą snieguotoje, miškingoje, atviroje arba mišrioje žiemos aplinkoje.
[bookmark: _GoBack]Maskuojantis tinklas turi būti naujas, nenaudotas, atsparus drėgmei ir vandeniui, skirtas naudoti lauko sąlygomis esant žemai temperatūrai, sniegui, šlapdribai, lietui ir vėjui. Medžiaga turi išlaikyti lankstumą ir funkcionalumą žiemos sąlygomis.
Maskuojamojo tinklo matmenys turi būti ne mažesni kaip 6 x 6 m. Maskuojamojo tinklo kraštuose turi būti pravesta nailoninė arba lygiavertės medžiagos virvė, o kampuose turi būti suformuotos įtempimo kilpos, skirtos tinklui tvirtinti ir įtempti.
Maskuojamasis audinys turi būti kariuomenės stiliaus plačiajuosčio pjaustymo, angl. Broadleaf cut, arba lygiaverčio pjaustymo, kuris sukuria erdvinį maskavimo efektą ir sumažina maskuojamo objekto kontūrų matomumą.
Maskuojantis tinklas turi būti tinkamas transporto priemonėms, technikai, įrangai, lauko pozicijoms ar kitiems objektams maskuoti žiemos sąlygomis.



